Alls voru brottfarir erlendra farþega frá Íslandi um Keflavíkurflugvöll , sem notaðar eru til viðmiðunar um hversu margir ferðamenn heimsóttu landið , 1.986.153 í fyrra . Það er um 329 þúsund færri en árið 2018 , sem var metár , en þá voru brottfarir 2.315.925 . Til samanburðar þá búa um 364 þúsund manns á Íslandi um þessar mundir . Ferðamönnum fækkaði því um tæplega eina íslenska þjóð í fyrra . Ferðamennirnir sem flugu frá Íslandi voru því 14,2 prósent færri í fyrra en árið á undan og tæplega tíu prósent færri en þeir voru árið 2017 . Ferðamenn í fyrra voru hins vegar fleiri en árið 2016 . Þetta kemur fram í nýjum tölum Ferðamálastofu , sem heldur utan um farþegatölfræði til og frá landinu . Viðbúið var að ferðamönnum myndi fækka á síðasta ári , sérstaklega eftir að WOW air fór í þrot í lok mars 2019 . Frá þeim tíma , og fram í desember , fækkaði brottförum um Keflavíkurflugvöll um 12,7 til 23,6 prósent í hverjum mánuði . Í desember var fækkunin hins vegar 8,6 prósent sem er í fyrsta sinn frá þroti WOW air sem hún er undir tveggja stafa tölu . Auglýsing Þegar við bættist kyrrsetning 737 MAX flugvéla Icelandair , framleiddar af Boeing , eftir að tvær slíkar hröpuðu með stuttu millibili var ljóst að síðasta ár yrði áskorun fyrir íslenska ferðaþjónustu , en hún er stærsta stoðin undir íslenska efnahagskerfinu . Eins og er reiknar Icelandair ekki með því að 737 MAX vélarnar fari í loftið fyrr en í mái á þessu ári hið fyrsta . Bandaríkjamönnum fækkar mikið en Kínverjum fjölgar Flestir sem heimsóttu Íslands á síðasta ári eru frá Bandaríkjunum , eða 464 þúsund manns . Þeim fækkaði um þriðjung milli ára og spilar gjaldþrot WOW air þar stóra rullu , enda flaug flugfélagið á nokkra áfangastaði í Norður-Ameríku . Bretar komu þar á eftir en brottfarir þeirra frá Íslandi mældust tæplega 262 þúsund árið 2018 og fækkaði þeim um tólf prósent milli ára . Samtals voru brottfarir Bandaríkjamanna og Breta 36,6 prósent af heild . Þá komu 132 þúsund Þjóðverjar til landsins í fyrra en þeim fækkaði einnig lítillega á milli ára . Brottförum Kínverja frá Keflavíkurflugvelli fjölgaði hins vegar umtalsvert , eða um 10,9 prósent milli ára , og alls komu 99 þúsund slíkir til Íslands í fyrra . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .